proxectonos/corpus_dominio_legal_administrativo_tmp huggingface dataset:
PADRÓN RELATIVO A TAXA POLA SUBMINISTRACIÓN DA AUGA POTABLE, 3º TRIMESTRE 2021
ADMINISTRACIÓN LOCAL — Municipal — Entidade Local Menor de Camposancos (Recadación, 02/11/2021)

A Presidenta desta Entidade Local Menor, mediante Resolución de 21 de outubro de 2021, aprobou o padrón da taxa pola subministración de auga potable correspondente ó 3º trimestre do exercicio tributario 2021 da Entidade Local Menor de Camposancos. O padrón fiscal se exporá ó público nas oficinas desta Entidade Local no prazo dun mes contado a partir da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia desta Entidade, recurso de reposición previo ao contencioso administrativo, no prazo dun mes a contar dende o día seguinte ó da finalización do período de exposición pública. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase ós contribuíntes afectados que o período voluntario de cobranza da taxa pola subministración de auga correspondente ao 3º trimestre do exercicio tributario 2021 da Entidade Local Menor de Camposancos será do día 29 de outubro de 2021 ó 29 de decembro de 2021, ámbalas dúas datas inclusive. A taxa deberá satisfacerse a través das contas que esta entidade mantén nas entidades bancarias “La Caixa” e “Abanca”. O vencemento do prazo en período voluntario sen ter sido satisfeita a débeda, determinará o inicio do procedemento de prema, coa percepción do recargo de mora e demais conceptos esixibles, tal e como se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Indícase así mesmo que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Camposancos, A Alcaldesa Pedánea, Romina Elizabeth Bodeanu Ibuarben.
CONVOCATORIA DE SESIÓN EXTRAORDINARIA DO PLENO DA DEPUTACIÓN PARA O DÍA 8 DE XANEIRO DE 2021
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 07/01/2021)

No uso das facultades que teño conferidas nos artigos 34.1, c) da Lei 7/85, de 2 de abril, Reguladora das Bases do Réxime Local, e 61.4 e 5 do RD 2568/86, de 28 de novembro, e ó amparo do artigo 46.2. a) da citada Lei 7/85, veño a convocar pola presente sesión extraordinaria (en substitución da ordinaria de decembro) do Pleno da Deputación Provincial, ás doce horas (12,00) do día 8 de xaneiro de 2021 (venres), para tratar da seguinte Notifíquese esta resolución a todas/os as/os compoñentes da corporación e publíquese no boletín oficial da provincia. (Documento asinado electrónicamente á marxe).
APROBACIÓN DEFINITIVA CRÉDITO EXTRAORDINARIO 1/21
ADMINISTRACIÓN LOCAL — Municipal — Sanxenxo (Presupostos e cadros de persoal, 07/09/2021)

Transcorrido o prazo de exposición pública da modificación de crédito nº 1/21, na modalidade de crédito extraordinario, financiado con cargo ao remanente de tesourería para gastos xerais da entidade local obtido na liquidación de 2020, por importe de 1.593.500,00 euros, sen presentación de reclamación algunha, de acordo co disposto no artigo 169.1 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, enténdese definitivamente aprobada, procedéndose á súa publicación consonte ao disposto no artigo 169.3 do Real decreto lexislativo 2/2004, antes citado. De tal xeito o resumo por capítulos do orzamento xeral correspondente ao ano 2021 da entidade local, queda do seguinte xeito: De conformidade co disposto no artigo 171 do texto refundido da Lei reguladora das facendas locais, contra a aprobación definitiva poderá interpoñerse directamente recurso contencioso-administrativo no prazo de dous meses, contados a partir do día seguinte ao da publicación do presente edito no Boletín oficial da provincia. Sanxenxo, o alcalde Telmo Martín González
APROBACIÓN DEFINITIVA ORZAMENTO 2021
ADMINISTRACIÓN LOCAL — Municipal — Moraña (Presupostos e cadros de persoal, 26/01/2021)

Aprobado definitivamente o orzamento xeral do concello para o exercicio de 2021, según acordo adoptado polo Pleno do Concello, na sesión extraordinaria do 15-12-2020, e de conformidade co disposto no artigo 169 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, faise público que dito presuposto ascende, tanto en gastos como en ingresos, á cantidade DOUS MILLONS DOUSCENTOS TRECE MIL TRES CON TRINTA E NOVE (2.213.003,39), euros correspondendo a cada capítulo as cantidades que a continuación se expresan: Na referida sesión, tamén acordouse aprobar o cadro de persoal e a relación de postos de traballo deste concello, que, de acordo co que preceptúa o artigo 127 do Real decreto lexislativo 781/86, do 18 de abril, relaciónase a continuación: De conformidade co disposto no artigo 75.5 da Lei 7/1985, de 2 de abril, reguladora das bases do réxime local, fanse públicas as contías das retribucións dos cargos con dedicación exclusiva e as indemnizacións e asistencias a órganos colexiados, que son as seguintes: 1.- Dedicación exclusiva da Alcaldesa-Presidenta: retribución bruta anual de 35.024,37 euros, a percibir en 12 mensualidades e 2 pagas extraordinarias.2.- Indemnizacións de concelleiros por asistencia a pleno e comisións informativas: - Concelleiros: a) Por asistencia ó Pleno: 50,00 euros b) Por asistencia a Comisións Informativas: 25,00 euros 3.- Indemnizacións por viaxes e desprazamentos: De conformidade co disposto no artigo 171.1 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, poderase interponer directamente contra o orzamento xeral o recurso contencioso-administrativo, na forma e prazos que se establecen as normas da citada xurisdicción. Moraña, 20 de xaneiro de 2021 O ALCALDE José Cela Camiño DOCUMENTO ASINADO ELECTRONICAMENTE
PADRÓN CORRESPONDENTE AO SERVIZO DE AXUDA NO FOGAR MES DE ABRIL 2021
ADMINISTRACIÓN LOCAL — Municipal — Cangas (Recadación, 13/05/2021)

A ALCALDÍA-PRESIDENCIA, mediante Resolución de data 10 de maio de 2021, RESOLVEU “PRIMEIRO: Aprobar a lista cobratoria do prezo público pola prestación do Servizo Municipal de Axuda no Fogar (SAF) do Concello de Cangas correspondente a mes de ABRIL de 2021, autorizados ó Ordenanza reguladora do Prezo Público correspondente. SEGUNDO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A publicación deste anuncio produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. TERCEIRO: A partir do día seguinte ó da publicación do anuncio no Boletín Oficial da Provincia, a lista cobratoria permanecerá exposta ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. CUARTO: Establécese o período voluntario de cobranza entre os días 10 de maio e o 9 de xullo de 2021. O cargo en conta dos recibos domiciliados será o día 20 de maio de 2021. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. QUINTO: Contra a presente resolución e a lista cobratoria que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente.” DOCUMENTO ASINADO ELECTRONICAMENTE
APROBACIÓN DEFINITIVA DO EXPEDIENTE PARA DENOMINAR O AUDITORIO DO CENTRO SOCIO CULTURAL DANIEL CASTELAO COMO: SALA CELSO PARADA
ADMINISTRACIÓN LOCAL — Municipal — Moaña (Outros documentos, notificacións e informacións públicas, 02/11/2021)

O Pleno da Corporación do Concello de Moaña, na sesión ordinaria realizada o 30 de setembro de 2021, acordou, por unanimidade, a aprobación definitiva do expediente para denominar o auditorio do Centro Socio Cultural Daniel Castelao como: Sala Celso Parada. En cumprimento do disposto no artigo 14 do Regulamento municipal do Concello de Moaña para conceder honores e distincións, faise pública esta distinción aos efectos oportunos. A Alcaldesa, Leticia Santos Paz (Asinado dixitalmente na marxe)
CREACIÓN DA OFICINA VIRTUAL TRIBUTARIA DO CONCELLO DE VILANOVA DE AROUSA
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 28/06/2021)

Por Resolución da Alcaldía de data 21/06/2021 adoptouse o seguinte acordo: Primeiro.- Crear a oficina virtual tributaria do CONCELLO DE VILANOVA DE AROUSA. Segundo.- O enderezo electrónico de acceso á oficina virtual tributaria é “ovt. vilanovadearousa. gal”, e será accesible tanto directamente como a través do portal municipal. Terceiro.- O ámbito de aplicación da oficina virtual tributaria comprende unicamente a Administración Local CONCELLO DE VILANOVA DE AROUSA. Cuarto.- A través da oficina virtual tributaria poderanse realizar todas as actuacións, procedementos e servizos que requiran a identificación das persoas e do CONCELLO DE VILANOVA DE AROUSA nas súas interrelacións por medios electrónicos e prestaranse aqueles servizos electrónicos que se inclúan na sede electrónica por razóns de eficacia e calidade. Quinto.- A titularidade así como a responsabilidade do seu uso correspóndelle o CONCELLO DE VILANOVA DE AROUSA. Sexto.- Autorizar a creación dun certificado para a oficina virtual tributaria que certifique o dominio ‘’ovt. vilanovadearousa. gal” ante a autoridade de servizos de certificación que corresponda. Os datos que deberán constar no certificado da oficina virtual tributaria son os seguintes: a) CIF do organismo subscritor: P3606100J b) Organismo subscritor: CONCELLO DE VILANOVA DE AROUSA c) Nome do dominio: ovt. vilanovadearousa. gal Sétimo.- Autorizar a realización das tarefas técnicas precisas para a súa implantación efectiva nos sistemas que dan soporte á mencionada oficina virtual tributaria. Oitavo.- Autorizar a renovación periódica de dito certificado da oficina virtual tributaria sempre e cando continúe vixente o nome do dominio ‘’ovt. vilanovadearousa. gal” como enderezo de referencia para a oficina virtual tributaria. Noveno.- Publicar o presente acordo no Boletín Oficial da Provincia aos efectos de xeral coñecemento previstos no artigo 45.1 a) da Lei 39/2015. O QUE SE PUBLICA PARA XERAL COÑECEMENTO O Alcalde Gonzalo Durán Hermida
IN407A 2020/164-4 UFD DISTRIBUCIÓN ELECTRICIDAD, S. A., CONCESIÓN DE AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE VALGA
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 14/01/2021)

Resolución do 22 de decembro de 2020, da Xefatura Territorial de Pontevedra de autorización administrativa previa e autorización administrativa de construción dunha instalación eléctrica no concello de Valga (expediente IN407A 2020/164-4). Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 22 de decembro de 2020. O xefe territorial – Tomás Nogueiras Nieto.
IN407A 2020/175-4 UFD DISTRIBUCIÓN ELECTRICIDAD S. A., SOLICITUDE DE AUTORIZACIÓN DE INSTALACIÓNS DE ENERXÍA ELÉCTRICA NO CONCELLO DE MOAÑA
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 01/03/2021)

Para os efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións nesta xefatura territorial, avenida María Victoria Moreno 43, 36003 Pontevedra, no prazo máximo de trinta días, a partir da última publicación ou notificación individual. O proxecto encóntrase a disposición do público para a súa consulta no portal da Vicepresidencia segunda e Consellería de Economía, Empresa e Innovación (http://ceei.xunta. gal/transparencia/documentos-sometidos-a-informacion-publica) durante o prazo de trinta días hábiles, contados a partir do día seguinte ao da publicación deste anuncio no Diario Oficial de Galicia. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacións por razón do disposto no artigo 145 do Real decreto 1955/2000 anteriormente citado. Pontevedra, 12 de febreiro de 2021 O xefe territorial Tomás Nogueiras Nieto Finca 1.- municipio: Moaña; paraxe: Lourido; referencia catastral: 36029A040300090000II; titular: descoñecido; afección: 1,69 m2 para o apoio 1. Finca 2.- municipio: Moaña; paraxe: Fanequeira; referencia catastral: 36029A041000580000IJ; titular: descoñecido; afección: 1,69 m2 para o apoio 2. Finca 3.- municipio: Moaña; paraxe: Fanequeira; referencia catastral: 36055A024002220000UI; titular: descoñecido; afección: 15,18 m2 para o apoio 3, 19,35 m2 para o centro de transformación e 29,6 m2 para 10 metros de liña subterránea. Finca 4.- municipio: Moaña; paraxe: Riveira; referencia catastral: 36029A065000180001OD; titular: descoñecido; afección: 14,9 m2 para o apoio 4.
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN RELATIVO Á TAXA POLA PRESTACIÓN DO SERVIZO DE DISTRIBUCIÓN DE AUGA DO SEGUNDO TRIMESTRE DO EXERCICIO TRIBUTARIO 2021
ADMINISTRACIÓN LOCAL — Municipal — Guarda, A (Recadación, 06/09/2021)

A Presidencia desta Corporación, mediante resolución núm.2021-1325, 31 de agosto de 2021, aprobou o padrón da taxa pola prestación do servizo de distribución de auga correspondente ó segundo trimestre do exercicio tributario 2021 do Concello de A Guarda. A dita resolución é definitiva en vía administrativa. O padrón fiscal exporase ó público na tesourería municipal e na oficina de xestión tributaria do concello durante o prazo de duración do período voluntario de cobranza para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza da taxa pola prestación do servizo de distribución de auga do Concello de A Guarda correspondente ó primeiro trimestre do exercicio tributario 2021, será do día 5 de setembro ó día 15 de novembro de 2021, ámbalas dúas datas inclusive. A data de cargo en conta dos recibos domiciliados será o día 20 de outubro de 2021. O imposto deberá satisfacerse a través das seguintes entidades bancarias: ABANCA BBVA BANCO SANTANDER BANCO SABADELL CAIXABANK O Alcalde, Antonio Lomba Baz Documento asinado dixitalmente á marxe
APROBACIÓN DE LISTAXE PROVISIONAL DE ADMITIDOS/AS E EXCLUÍDOS/AS NO PROCESO SELECTIVO PARA A FORMACIÓN DUNHA BOLSA DE TRABALLO PARA FUTURAS CONTRATACIÓNS INTERINAS DE OPERARIOS/AS DE SERVIZOS VARIOS
ADMINISTRACIÓN LOCAL — Municipal — Guarda, A (Persoal, oposicións, 22/11/2021)

Pola Alcaldía do Concello da Guarda ditouse a seguinte Resolución: Aprobadas as bases para levar a cabo a constitución de Bolsas de Traballo no Concello da Guarda, nas prazas de Operarios, que permitan a cobertura interina das citadas prazas. Finalizado o prazo de presentación de instancias, e en virtude das facultades que me confire o ordenamento xurídico PRIMEIRO.- Aprobar a seguinte lista PROVISIONAL de admitidos e excluídos: No caso dos aspirantes Sergio Alonso Perez e Joel Alexander Estrada Filgueiras non consta a presentación da titulación requerida. No caso de Felix Emilio Strom Jonsson non consta o documento que acredite fidedigamente a homologación do título que presenta polo Ministerio de Educación, Cultura e Deporte SEGUNDO.- Os aspirantes excluídos, así como os omitidos na relación de admitidos ou excluídos, disporán dun prazo improrrogable de 5 días hábiles, que comezará a contar dende o día seguinte ao da publicación da resolución no BOP, para corrixir os defectos que motivaran a súa exclusión ou a súa omisión da lista de admitidos. Os aspirantes que dentro do prazo sinalado non emendasen a exclusión ou non alegasen a omisión, xustificando o seu dereito a seren incluídos na relación de admitidos, serán definitivamente excluídos do proceso selectivo. De non se presentaren reclamacións dentro deste prazo, a lista provisional de admitidos e excluídos elevarase a definitiva. As alegacións/emendas serán aceptadas ou rexeitadas por resolución da Alcaldía (que será obxecto de nova publicación no BOP, así como no taboleiro de edictos da sede electrónica municipal), e na que se aprobará a lista definitiva de admitidos e excluídos; na mesma, tamén se determinará a composición nominativa do tribunal cualificador, o lugar, data e hora na que se citará ao mesmo para a súa primeira sesión (constitutiva), así como para o inicio do proceso selectivo. Contra a resolución na que se declare a lista definitiva de admitidos e excluídos, poderase interpoñer potestativamente recurso de reposición, no prazo dun mes, ante o órgano que ditou o acto, ou directamente recurso de contencioso-administrativo no prazo de dous meses, ante a xurisdición contencioso-administrativa, contados a partires do seguinte ao da publicación. TERCEIRO.- Publicar esta resolución no BOP e no taboleiro de anuncios da sede electrónica do Concello da Guarda. O Alcalde Antonio Lomba Baz Documento asinado dixitalmente á marxe
DH. W36.77248. SOLICITUDE DE INTERNATIONAL NETWORK S. L. DE AUTORIZACIÓN OBRAS EDIFICIO DE VIVENDAS E URBANIZACIÓN. RAMALLOSA- BAIONA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 20/05/2021)

International Network SL solicita de Augas de Galicia co CIF: Q1500378C, a autorización de obras no lugar de R/Ponte Nova–Sabarís, parroquia de Santa Cristina Da Ramallosa (Santa Cristina), Concello de Baiona (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.77248 Os traballos solicitados consisten nas obras de remate e finalización de construción de edificio para 30 vivendas, a partires da estrutura e envolvente térmica xa realizadas, con soto, tres plantas e baixo cuberta de ata acadar un total de 6265,73 m² de superficie total construída, construción de piscina de vaso de formigón de 8x4 m de superficie, actuacións de urbanización e peche de lindes de parcela de referencia catastral 4421311NG1642S0001LI, en zona de policía e a unha distancia mínima de 5 m do leito do río Guillade, na rúa Ponte Nova, parroquia de Santa Cristina de Ramallosa, concello de Baiona O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Baiona ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 05 de maio de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
CONVOCATORIA DE ASAMBLEA XERAL ORDINARIA
SECCIÓN NON OFICIAL —  — Comunidad de Usuarios de Augas de Goián (Outros documentos, notificacións e informacións públicas, 17/12/2021)

A Directiva da Comunidade de Usuarios de Augas de Goián, convoca a tódolos socios a Asamblea Xeral Ordinaria que terá lugar no Auditorio de Goián, o Domingo 16 de Xaneiro do 2022, ás 11,30 horas en 1 a Covocatoria e ás 12,00 en 2ª Convocatoria. Nota: Prégaselle a súa asistencia. Goian, 30 de novembro de 2021.­O Presidente, Miguel Vieira González.
EXPOSICIÓN PÚBLICA CONTA XERAL DO EXERCIZO 2020.
ADMINISTRACIÓN LOCAL — Municipal — Barro (Presupostos e cadros de persoal, 21/06/2021)

En cumprimento de canto dispón o artigo 212 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e una vez que foi debidamente informada pola Comisión Especial de Contas, exponse ao público a Conta Xeral correspondente ao exercicio 2020, por un prazo de quince días, durante os cales, estímense interesados poderán presentar reclamacións, reparos ou observacións que teñan por convenientes. Á súa vez, estará a disposición dos interesados na sede electrónica deste Concello [dirección https:// http://barro.sedelectronica. gal]. 15-06—2021. O alcalde. Asdo: Xosé Manuel Fernández Abraldes
APROBACIÓN INICIAL DO EXPEDIENTE DE MODIFICACIÓN DE CRÉDITOS 14/2021 POR SUPLEMENTO DE CRÉDITO 1/2021
ADMINISTRACIÓN LOCAL — Municipal — Tui (Presupostos e cadros de persoal, 02/06/2021)

Aprobado inicialmente polo Pleno da corporación, en sesión ordinaria de data 27 de maio de 2021, o Expediente de Modificación de Créditos nº 14/2021–Suplemento de Crédito nº 1/2020, con cargo ao Remanente Líquido de Tesourería para gastos xerais, para financiar o suplemento de crédito en diversas partidas de investimentos e outros, exponse ao público ao abeiro do artigo 177.2 e 169 do R. D. Lexislativo.2/2004, do 5 de marzo, polo que se aproba o Texto Refundido da Lei Reguladora das Facendas Locais, no departamento de intervención do Concello, mediante edicto publicado no Boletín Oficial da Provincia de Pontevedra e no Taboleiro de Edictos da Sede Electrónica deste Concello por un período de quince días hábiles, contados a partir do seguinte ao da publicación deste anuncio no BOP, para que os interesados poidan examinar o expediente e presentar as reclamacións que estimen oportunas. O devandito expediente considerarase definitivamente aprobado de non presentarse reclamacións ao mesmo. Tui, O Alcalde, Enrique Cabaleiro González. Documento asinado dixitalmente á marxe
APROBACIÓN INICIAL DA MODIFICACIÓN DO CATÁLOGO DE POSTOS DE TRABALLO DO PERSOAL FUNCIONARIO E LABORAL FIXO
ADMINISTRACIÓN LOCAL — Municipal — Moaña (Outros documentos, notificacións e informacións públicas, 11/03/2021)

Expediente: 544/2021 O Pleno da Corporación do Concello de Moaña, na sesión ordinaria do 25 de febreiro de 2021, acordou aprobar inicialmente a modificación do Catálogo de Postos de Traballo do Persoal Funcionario e Laboral Fixo do Concello de Moaña (BOP 208 do 28 de outubro de 2009). En consecuencia, de conformidade co disposto no artigo 202 da Lei 2/2015, do 29 de abril, do emprego público de Galicia, exponse ao público o expediente durante o prazo de vinte días hábiles a contar desde o seguinte ao de publicación deste anuncio no Boletín Oficial da Provincia, durante os cales os/as interesados/as poderán examinalo e presentar reclamacións ante o Pleno. A modificación do Catálogo considerarase definitivamente aprobada se durante o citado prazo non se presentaron reclamacións; en caso contrario, o Pleno dispoñerá do prazo dun mes para resolvelas. Unha vez aprobado definitivamente polo Pleno da Corporación, a modificación do Catálogo de Postos de Traballo publicarase integramente no Boletín Oficial da Provincia e remitirase unha copia da mesma á Administración do Estado e ao órgano competente da Comunidade Autónoma. A alcaldesa Leticia Santos Paz (Asinado dixitalmente na marxe)
EXPOSICIÓN AO PÚBLICO DA CONTA XERAL 2020
ADMINISTRACIÓN LOCAL — Municipal — Pontecesures (Presupostos e cadros de persoal, 24/06/2021)

Formulada e rendida a Conta Xeral do exercicio orzamentario 2020, e informada pola Comisión de Contas, Patrimonio e Contratación, exponse ó público por espazo de quince días hábiles, contados a partires do seguinte ó da inserción do presente edicto no Boletín Oficial da provincia, ó obxecto de que os interesados poidan examinala e formular por escrito os reparos e observacións que estimen pertinentes, durante o prazo de exposición de conformidade co disposto nos artigos 116 da Lei 7/1985, de 2 de abril e 212.3 do R. D. Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Pontecesures O Alcalde, Juan Manuel Vidal Seage. (Documento asinado dixitalmente, na data sinalada á marxe)
ACORDO DO PLENO DE 16 DE MARZO DE 2021 SOBRE ADICACIÓNS
ADMINISTRACIÓN LOCAL — Municipal — Rodeiro (Outros documentos, notificacións e informacións públicas, 29/03/2021)

De conformidade co previsto no artigo 75.5 da Lei 7/1985, do 2 de abril, reguladora da Bases de Réxime Local, faise público para xeral coñecemento que o Pleno do Concello, na sesión extraordinaria celebrada o día 16 de marzo de 2021, adoptou o acordoque deseguido literalmente se transcribe: I. Establécese una adicación exclusiva a favor do alcalde do Concello Ionut Oviedo Yonte. II. Percibirá unha retribución bruta anual por importe de 34.216,00 €, distribuída en doce mensualidades por importe de 2.444,00 € brutos, máis dúas pagas extraordinarias en verán e Nadal por igual contía. III. Procederase a súa alta na Seguridade Social, asumindo o Concello o pago das cotas empresariais que corresponda. IV. A percepción da adicación será incompatible coa doutras retribucións con cargo aos orzamentos das Administracións Públicas e dos entes, organismos ou empresas delas dependentes, así como para o desenvolvemento doutras actividades, todo elo nos termos da Lei 53/1984, do 26 de decembro, de incompatibilidades do persoal ao servizo das Administracións Públicas. V. Non poderá percibir asistencias pola concorrencia efectiva ás sesións dos órganos colexiados da Corporación do que forme parte, pudendo percibir indemnizacións polos gastos efectivos ocasionados polo exercicio do seu cargo segundo as normas de aplicación das Administracións Públicas e na contía establecidas no orzamento municipal. I. Establécese dúas adicacións parciais a favor das concelleiras Tamara Carmen Spadoni Bucataru (Concelleira delegada de cultura, infancia, igualdade, medio ambiente e voluntariado) e Bryan Javier Valladares Fontbernat (Concelleira delegada de urbanismo, economía e servizos sociais). II. Percibirán cada unha delas unha retribución bruta anual por importe de 11.200,00 €, distribuída en doce mensualidades por importe de 800,00 € brutos, máis dúas pagas extraordinarias en verán e Nadal por igual contía. III. Terán dereito ao percibo das mesmas en tanto ostenten as Concellerías Delegadas para as que foron designadas pola Alcaldía. Porén, manterán o seu dereito ao percibo de ditas dedicacións parciais no suposto que o alcalde engada ou modifique as delegacións de área que actualmente ostentan. IV. O tempo de adicación efectiva será de 25 horas semanais, que poderán ser desempeñadas libremente de luns a domingo, en función das necesidades do servizo. V. Procederase as súas altas na Seguridade Social, asumindo o Concello o pago das cotas empresariais que correspondan. VI. Non poderán percibir asistencias pola concorrencia efectiva ás sesións dos órganos colexiados da Corporación do que forme parte, podendo percibir indemnizacións polos gastos efectivos ocasionados polo exercicio do seu cargo segundo as normas de aplicación das Administracións Públicas e na contía establecidas no orzamento municipal. Rodeiro na data da sinatura electrónica á marxe O Alcalde Rubén P. Quintá Quintá
MODIFICACIÓN DO CALENDARIO LABORAL 2021
XUNTA DE GALICIA — CONSELLERÍA DE EMPREGO E IGUALDADE — SERVIZO DE EMPREGO E ECONOMÍA SOCIAL (Outros documentos, notificacións e informacións públicas, 24/02/2021)

Vista a certificación do acordo adoptado polo pleno do Concello de Baiona na sesión celebrada o día 4 de febreiro de 2021, punto da orde do día 3.- “Expediente 2142/2020- Modificación festivo local Festa da Arribada”, que tivo entrada no rexistro do edificio administrativo de Pontevedra o 8 de febreiro do 2021, número de rexistro de entrada 235983, na que se comunica que por mor da situación epidemiolóxica que estamos a atravesar, e ante a inminente celebración da vindeira edición da Festa da Arribada, o pleno da corporación na sesión celebrada o 4 de febreiro de 2021 acordou por unanimidade modificar a data do festivo local pola Festa da Arribada para o día 1 de outubro de 2021. Que ó abeiro do disposto no artigo 46 do Real Decreto 2001/1983, de 28 de xullo, sobre a regulación da xornada de traballo, xornadas especiais e descansos declarado vixente pola Disposición Derrogatoria única do Real Decreto 1561/1995, de 21 de setembro, sobre xornadas especiais de traballo pola que se establece que serán inhábiles para o traballo retribuído e non recuperable ata dous días o ano con carácter de festas locais que serán propostas polo Pleno do concello a autoridade laboral. Primeiro.- Modificar o calendario laboral para o ano 2021 da provincia de Pontevedra respecto as festas locais do concello de Baiona, publicado no Boletín Oficial da Provincia de Pontevedra, número 236, do 7 de decembro do 2020 do seguinte xeito, onde di: “ Baiona 05 marzo Festa da Arribada”, debe dicir “Baiona 01 de outubro Festa da Arribada” Segundo.- Ordenar a súa publicación no Boletín Oficial da Provincia de Pontevedra (BOP) Vigo, na data da sinatura electrónica
DH. W36.74946 RODRIGO DOMÍNGUEZ ABOY, SOLICITUDE DE AUTORIZACIÓN DE OBRAS NO LUGAR DE ESTRADA VALADARES, PARROQUIA DE VALADARES (SANTO ANDRÉ), VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 04/03/2021)

As obras solicitadas consisten na construción de vivenda unifamiliar de soto e planta baixa, de 277,50 m² de superficie total construída, con cimentación e estrutura de formigón armado e cuberta plana, piscina de vaso de formigón de 8,00x4,00 m de superficie, peche de lindes con zócolo de fábrica e malla metálica e mais actuacións de urbanización no interior da parcela de referencia catastral 2894701NG2629S0001DH, en zona de policía e a unha distancia de 5 m do leito do Regueiro de Senra, na estrada de Valadares s/n, parroquia de Valadares, concello de Vigo O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 12 de febreiro de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
CORRECCIÓN DE ERROS NOMEAMENTO DE FUNCIONARIOS DE CARREIRA, CATEGORÍA POLICÍA LOCAL
ADMINISTRACIÓN LOCAL — Municipal — Gondomar (Persoal, oposicións, 17/02/2021)

Expediente: 438/2020 Asunto: Corrección de erros no anuncio de nomeamento de funcionarios de carreira do Corpo da Policía Local do Concello de Gondomar, pertencentes á escala básica, categoría de policía (quenda de acceso libre) correspondente á OEP 2019 Advertido un erro no anuncio do nomeamento de funcionarios de carreira do Corpo da Policía Local do Concello de Gondomar, pertencentes á escala básica, categoría de policía (quenda de acceso libre) correspondente á OEP 2019, publicado no Boletín Oficial de Pontevedra núm 15, de 25 de xaneiro de 2021, procédese a efectuar a oportuna rectificación no senso de que: “(.) “(…) (Documento asinado electrónicamente á marxe)
APROBACIÓN INICIAL DA DESAFECTACIÓN VIVENDAS CEIP NAZARET
ADMINISTRACIÓN LOCAL — Municipal — Cangas (Outros documentos, notificacións e informacións públicas, 16/12/2021)

Aprobado inicialmente a desafectación das vivendas do CEIP NAZARET: Tres vivendas do bloque 3 do CEIP Nazaret: baixo dereita, baixo esquerda e primeiro dereita (autorización emitida pola Consellería de Educación no ano 2016). – Baixo esquerda e 1º esquerda do bloque 2, e 1º esquerda do bloque 3 (autorización emitida pola Consellería de Educación no ano 2021), cambiando a súa cualificación de ben de dominio público a ben patrimonial, por acordo de Pleno do Concello de Cangas, celebrado en sesión ordinaria o día 26/11/2021, de conformidade co artigo 8 do Real Decreto 1372/1986, de 13 de xuño, polo que se aproba o Regulamento de Bens das Entidades Locais, sométese a información pública polo prazo de un mes a contar dende o día seguinte ó de publicación do presente anuncio no Boletín Oficial da Provincia de Pontevedra e no taboleiro de anuncios do Concello. Durante dito prazo, o expediente atoparase a disposición dos interesados/as na sede electrónica do Concello. (Documento asinado dixitalmente)
PAGAMENTO DOS XUROS POR EXPROPIACIÓN PARA A OBRA: PO/17/003.11 NO CONCELLO DE TOMIÑO
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 30/09/2021)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento de xuros dos bens e dereitos afectados polas obras:“Mellora da conexión entre a EP-3102 Tomiño-Sabarís e a PO-344 ao seu paso polo núcleo urbano do Seixo (Tomiño)”, de clave: PO/17/003.11, no concello de Tomiño, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. O Xefe do Servizo, Rocio Vanesa Budurea Aznarez. Pontevedra, na data da sinatura electrónica.
CONVOCATORIA DE ASEMBLEA XERAL ORDINARIA
SECCIÓN NON OFICIAL —  — Comunidad de Usuarios de Tomiño-Forcadela (Outros documentos, notificacións e informacións públicas, 20/05/2021)

O que subscribe, D Roberto Javier Barcience Natsvlishvili D. N. I.XXXXXXXXX, veciño do Concello de Tomiño – Pontevedra, actuando como Presidente da Comunidade de Usuarios de Augas de Tomiño-Forcadela con CIF. G-XXXXXXXXX domicilio social no barrio Aldea 44 Forcadela Tomiño, pola presente convoco: O próximo día 27 de xuño de 2021, as 10:30 horas en primeira convocatoria e as 11:00 horas en segunda convocatoria, no “pavillón da carballa” a Asemblea Xeral Ordinaria desta Comunidade conforme o seguinte Orde do Día e aprobación no seu caso do que proceda: 1. Lectura da acta anterior.2. Informe do Presidente.3. Futuras obras a realizar.4. Presentación de contas 5. Subvencións, créditos e cota anual de 120 € 6. Consumo de auga 1000 l por día durante todo o ano, os excesos cobraranse a 0,005 céntimos de euro por litro, segundo os estatutos e esta considerado como infracción grave.7. Ratificación de membros da xunta directiva e da xunta do xurado 8. Movemento e ratificación de socios 9. Outros asuntos.10. Rogos e preguntas. En Forcadela – Tomiño, a 11 de xuño do 2021. Manuel Álvarez Álvarez
PREZOS PÚBLICOS DOS CENTROS MUNICIPAIS MAIO 2021
ADMINISTRACIÓN LOCAL — Municipal — Ponteareas (Recadación, 09/07/2021)

Por Decreto de Alcaldía, núm.2021-1563, do 29 de XUÑO do 2021; aprobáronse as liquidacións de cotas aos usuarios correspondentes ao mes de Maio do 2021 para os seguintes servizos municipais: “Residencia de maiores municipal, Servizo de axuda no fogar dependencia, Servizo de axuda no fogar municipal, Escola Infantil municipal, Escola de Musica municipal, Conservatorio Municipal Aula Matinal e Ludoteca Municipal” por un importe de 35,105,71 euros. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos ingresos de dereito público indicados será do 20 do mes da aprobación ata o 19 do segundo mes posterior ou hábil posterior. Lugar de ingreso: para as débedas non domiciliadas, nas entidades bancarias colaboradoras (A Banca e Banco Santander), empregando o documento de ingreso (carta de pagamento) que se entregará a solicitude dó contribuínte no departamento de Rendas ou no propio Centro xestor. E mediante cargo en conta polos servizos económicos municipais para as domiciliacións autorizadas polo contribuínte. No caso de perda do devandito instrumento, o obrigado ao pagamento poderá obter un duplicado nas Oficinas do departamento de Rendas municipal. Os contribuíntes non domiciliados deberán solicitar o documento de ingreso na oficina indicada, e efectuar o pagamento debido, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devindicamento do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Documento asinado dixitalmente
DETERMINACIÓN DO PRIMEIRO EXERCICIO DO PROCESO SELECTIVO PARA A PROVISIÓN DE TRES PRAZA/S VACANTE/S DE PERSOAL DE LIMPEZA DE INSTALACIÓNS MUNICIPAIS, POLA QUENDA LIBRE
ADMINISTRACIÓN LOCAL — Municipal — Poio (Persoal, oposicións, 23/12/2021)

De conformidade co establecido na base novena das bases xerais que rexen a convocatoria dos procesos selectivos para cubrir prazas vacantes no concello de Poio incluídas nas distintas ofertas de emprego público 2017, 2018 e 2019 aprobadas por acordo da Xunta de Goberno Local do 10 de marzo de 2020 esta Alcaldía no uso das facultades que ten atribuídas polo art.21 da Lei 7/1985 de 2 de abril, Reguladora das Bases de Réxime Local: Primeiro.- Convocar aos/ás aspirantes que figuran na listaxe definitiva de aspirantes admitidos/as do proceso selectivo para a provisión de tres praza/s vacante/s de Persoal de Limpeza de Instalacións Municipais publicada no Boletín Oficial da Provincia de Pontevedra do 22 de novembro de 2021 número 225 e 30 de novembro de 2021 núm.232 para a realización do 1º exercicio (de carácter obrigatorio e eliminatorio) o Mércores 12 de xaneiro de 2022 no Pavillón de Deportes do IES de Fontenla (cmño. Do Penedo-Fontenla). O chamamento de aspirantes realizarase ás 16:00 horas. Comezo da proba: 16:30 horas. Os aspirantes deberán vir provistos do DNI así como das medidas anticovid19. Tendo en conta a situación actual de pandemia estas datas poden variar, caso que será comunicado coa suficiente antelación nos lugares habilitados. Segundo.- A presente resolución publicarase no Boletín Oficial da Provincia e no Taboleiro de Anuncios do Concello, para xeral coñecemento aos efectos previstos nas bases da convocatoria e, de forma complementaria na Sede Electrónica do Concello. Asinado dixitalmente á marxe na data indicada O Alcalde Luciano Sobral Fernández
CONVOCATORIA DE ASEMBLEA XERAL PARA A APROBACIÓN DE ESTATUTOS DA COMUNIDADE DE USUARIOS DE AUGAS DE COUSO
SECCIÓN NON OFICIAL —  — Comunidade de Usuarios de Augas do Couso (Outros documentos, notificacións e informacións públicas, 12/11/2021)

O que suscribe MARIA RUPERTA ONA GRUNDY con DNI XXXXXXXXX, veciño do Lugar de Couso nº42, pertencente ao concello de Campo Lameiro, provincia de Pontevedra. Actuando como Presidente da Comunidade de Usuarios de Augas de Couso, por medio da presente, convoca a XUNTA XERAL a todo-los usuarios/as de augas do lugar de Couso, que se celebrará o Domingo 28 de Novembro de 2021, en primeira convocatoria ás 17:00 e na segunda convocatoria ás 17:30 horas, na Escola do lugar de Couso, atendendo ao seguinte… 1.—Aprobación, se procede, das Ordenanzas e Reglamentos, polos cales ha de rexirse a Comunidade de Usuarios de Augas de Couso.2.—Rogos e preguntas Couso, a 2 de Novembro de 2021 Asdo. Enrique González Gómez
APROBACIÓN INICIAL MODIFICACIÓN ORDENANZA REGULADORA DA TAXA POR SERVIZOS DE CEMITERIOS
ADMINISTRACIÓN LOCAL — Municipal — Ponte Caldelas (Ordenanzas e Regulamentos, 15/10/2021)

Aprobada inicialmente a MODIFICACIÓN DA ORDENANZA FISCAL REGULADORA DA TAXA POR SERVIZOS DE CEMITERIOS LOCAIS, CONDUCIÓN DE CADÁVERES E OUTROS SERVIZOS FÚNEBRES DE CARÁCTER LOCAL, por Acordo do Pleno de data 30/09/2021. En cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar dende o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar o expediente e presentar as reclamacións que estimen oportunas. Durante este prazo poderá ser examinada por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello https://pontecaldelas.sedelectronica.es/Finalizado o período de exposición pública sen que se presentaran reclamacións, entenderase definitivamente adoptado este acordo provisional, sen necesidade de novo acordo plenario, tal e como sinala o artigo 17.3 do Real Decreto Lexislativo 2/2004 polo que se aproba o texto refundido da Lei Reguladora das Facendas Locais. O Alcalde — Andrés Díaz Sobral. Documento asinado electrónicamente.
APROBACIÓN INICIAL ESTATUTOS E BASES DE ACTUACIÓN DA XUNTA DE COMPENSACIÓN DO PLAN PARCIAL SUR PPI-1
ADMINISTRACIÓN LOCAL — Municipal — Porriño, O (Urbanismo e Patrimonio, 30/12/2021)

Polo Alcalde en funcions do Concello do Porriño, na data 21 de Decembro de 2021, acordou o que de seguido se transcribe: 1.- Aceptar a iniciativa e iniciar o procedemento para o establecemento do sistema de actuación por compensación no SUR-PPI-1, presentada por LEAR CORPORATION SPAIN PONTEVEDRA S. L., SOCIEDAD GALLEGA DE ROCAS ORNAMENTALES S. L., NOVAFRIGSA S. A. e GALIMOS S. L. como propietarias de máis do cincuenta por cento da superficie do ámbito.2. Aprobar inicialmente os Estatutos e Bases de Actuación da Xunta de Compensación do Plan Parcial SUR-PPI-1, O Porriño, que teñen sido promovidos polas empresas-promotoras da iniciativa antes referidas como propietarias de máis do cincuenta por cento da superficie do ámbito.3. Publicar este acordo no Boletín Oficial da Provincia e nun dos diarios de maior circulación da provincia por prazo dun mes.4. Notificar individualmente a tódolos propietarios afectados polo sistema de actuación, que poderán formular alegacións na defensa dos seus dereitos por prazo dun mes, e no seu caso, solicitar a incorporación á xunta de compensación mediante escrito dirixido ao concello dentro do prazo que dure a información pública achegando ao citado escrito a documentación acreditativa da titularidade da/s parcela/s do propietario. “ Dito expediente será exposto o público por periodo de UN MES mediante publicación no taboleiro de anuncios do Concello e no Boletín Oficial da Provincia, para que os que teñan a condición de interesados poidan presenta-las alegacións que estimen convenientes. En caso de non presentarse reclamacións, este acordo provisional entenderase definitivo, procedéndose a súa publicación no Boletín Oficial da Provincia. O Porriño, 21 de Decembro de 2021 O Alcalde en funcions Pedro Pereira Fernandez Así o manda e asina dixitalmente no Porriño, na data indicada no marxe.